**5. pielikums**

Ilgtermiņa valsts pētījumu programmas

“Inovāciju fonds – ilgtermiņa pētījumu programma”

platformas pieteikumu atklāta konkursa nolikumam

**Apliecinājums par interešu konflikta neesamību un konfidencialitātes ievērošanu**

**1. Interešu konflikts**

Interešu konfliktu konstatē sekojošās situācijās:

1. Eksperts ir platformas vadītājs vai platformas speciālists jebkurā no platformas pieteikumiem, kuri ir iesniegti Latvijas Zinātnes padomes (turpmāk – padome) izsludinātajā ilgtermiņa valsts pētījumu programmas “Inovāciju fonds - ilgtermiņa pētījumu programma” platformu pieteikumu (turpmāk – platformas pieteikums) atklātajā konkursā (turpmāk – konkurss);

2. Eksperts pēdējo piecu gadu laikā ir bijis iesaistīts zinātniskajā sadarbībā ar platformas pieteikuma iesniedzēju, platformas vadītāju vai platformas speciālistu. Zinātniskā sadarbība ietver kopīgas zinātniskās publikācijas, sadarbību platformas pieteikumu vai citu projektu iesniegumu sagatavošanā šim un citiem konkursiem, kopīgu projektu īstenošanu u.c. sadarbības veidus;

3. Eksperts pēdējo desmit gadu laikā ir bijis darba vadītāja – studenta attiecībās ar platformas vadītāju vai platformas speciālistu;

4. Eksperts ir radniecības, laulības, svainības attiecībās vai netiešās personīgās attiecībās (piemēram, caur kolēģiem vai ģimenes locekļiem) ar platformas vadītāju vai platformas speciālistu;

5. Eksperts var tieši vai netieši gūt finansiālu labumu platformas pieteikuma apstiprināšanas vai neapstiprināšanas gadījumā, kā arī var gūt finansiālu labumu no pieejas platformas pieteikumam/platformas starpposma pārskatam/platformas noslēguma pārskatam un platformas ietvaros sasniegtajiem rezultātiem;

6. Ekspertam ir tagadnes vai pagātnes personīgais konflikts ar platformas vadītāju vai platformas speciālistu;

7. Eksperts un platformas vadītājs vai platformas speciālists pēdējo trīs gadu laikā ir bijuši nodarbināti vienā organizācijā (tajā skaitā komitejā, redkolēģijā u.c. organizatoriskajās struktūrās).

# 2. Konfidencialitātes prasības

Piekrītot piedalīties šī konkursa platformas pieteikuma/platformas starpposma pārskata/platformas noslēguma pārskata izvērtēšanā, eksperts piekrīt ievērot sekojošas konfidencialitātes prasības:

1. Jebkura informācija, ko padome sniedz ekspertam, ir izmantojama tikai platformas pieteikuma/platformas starpposma pārskata/platformas noslēguma pārskata izvērtēšanai. Eksperts saņemto informāciju un sagatavotos vērtējumus nevar nodot trešajām personām;

2. Eksperts nodrošina, ka visa dokumentācija un informācija, kas attiecas uz izvērtēšanu gan papīrā, gan elektroniski, tiek glabāta droši un iznīcināta pēc izvērtēšanas procesa beigām;

3. Eksperta vērtējumu nosūtīs platformas pieteikuma iesniedzējam, vērtējums nevar saturēt nekādu informāciju par eksperta identitāti.

Es, (eksperta vārds, uzvārds), iepazinos un izvērtēju visus minētos interešu konfliktus. Apliecinu, ka man nav interešu konflikta, un apņemos ievērot iepriekš minētās konfidencialitātes prasības.

Datums

Paraksts

Vārds, Uzvārds